
	ΠΙΝΑΚΑΣ ΑΠΟΔΕΚΤΩΝ

1) Μέλη Δ.Ε.Π. (ηλεκτρ. διαβίβαση)

2) Προπτυχιακοί Φοιτητές (ηλεκτρ. διαβίβαση)

3) Μεταπτυχιακοί Φοιτητές (ηλεκτρ. διαβίβαση)

4) Υποψήφιοι Διδάκτορες (ηλεκτρ. διαβίβαση)

5) Γραμματείες Τμημάτων και Π.Μ.Σ.

6) Βιβλιοθήκη

7) Διεύθυνση Σπουδών & Φοιτητικής Μέριμνας




ΘΕΜΑ : «Ευρωπαϊκό Πρόγραμμα Erasmus+: Επιχορήγηση Φοιτητών για Πρακτική Άσκηση στο εξωτερικό μέσω του ΤΕΙ Αθήνας (Ακαδημαϊκό Έτος 2014-15)»
Το Γραφείο Δημοσίων και Διεθνών Σχέσεων του ΤΕΙ Αθήνας χρηματοδοτήθηκε στο πλαίσιο του Ευρωπαϊκού Προγράμματος Erasmus+ από το Ίδρυμα Κρατικών Υποτροφιών για την κινητικότητα 3 έως 6 φοιτητών του Γ.Π.Α. για Πρακτική Άσκηση (Student Mobility for Placements) για το ακαδημαϊκό έτος 2014-2015.

Ο Φορέας Υποδοχής δύναται να είναι: 

· Ιδιωτική Επιχείρηση
· Ερευνητικό Ινστιτούτο
· Δημόσιος φορέας τοπικού, περιφερειακού ή εθνικού επιπέδου 

· Διεθνής οργανισμός
· Μη κερδοσκοπικός οργανισμός, ένωση, ΜΚΟ
· Κοινωνικός εταίρος ή άλλος εκπρόσωπος του εργασιακού χώρου, συμπεριλαμβανομένων εμπορικών επιμελητηρίων, επαγγελματικών/ βιοτεχνικών ενώσεων και συνδικαλιστικών οργανώσεων 

Των 28 χωρών-μελών της Ευρωπαϊκής Ένωσης, των χωρών του Ευρωπαϊκού Οικονομικού Χώρου (Νορβηγία, Λιχτενστάιν, Ισλανδία), της Τουρκίας, της Πρώην Γιουγκοσλαβικής Δημοκρατίας της Μακεδονίας  και των Υπερπόντιων χωρών & εδαφών (όπως αυτές ορίζονται από την Απόφαση του Συμβουλίου 2001/822/EC).  

Οι ακόλουθες κατηγορίες φορέων δεν είναι επιλέξιμες ως φορείς υποδοχής για πρακτική άσκηση φοιτητών: 

− όργανα και άλλοι φορείς της ΕΕ, συμπεριλαμβανομένων εξειδικευμένων υπηρεσιών (πλήρης κατάλογος είναι διαθέσιμος στον ιστότοπο ec.europa.eu/institutions/index_en.htm) 
− φορείς που διαχειρίζονται προγράμματα της ΕΕ, όπως εθνικοί οργανισμοί (προς αποφυγήν πιθανής σύγκρουσης συμφερόντων ή/και διπλής χρηματοδότησης). 

Δικαίωμα Πρακτικής Άσκησης στο Εξωτερικό με υποτροφία Erasmus+ έχουν ΟΛΟΙ οι φοιτητές του Γεωπονικού Πανεπιστημίου Αθηνών ανεξαρτήτως επιπέδου σπουδών (προπτυχιακό, μεταπτυχιακό, διδακτορικό) και ανεξαρτήτως του αν προβλέπεται Πρακτική Άσκηση στο Πρόγραμμα Σπουδών τους, αρκεί να είναι: 

· Υπήκοοι χώρας που συμμετέχει στο Πρόγραμμα 
· Υπήκοοι άλλων χωρών εγγεγραμμένοι σε κανονικό πρόγραμμα σπουδών στο Γεωπονικό Πανεπιστήμιο Αθηνών 
ενώ πρέπει να έχουν ολοκληρώσει το 1ο έτος σπουδών τους και να έχουν επιτύχει στα 2/3 των μαθημάτων του (μόνο για προπτυχιακούς φοιτητές).
Επιπλέον, πρέπει να έχουν αποδεδειγμένη πολύ καλή γνώση της ξένης γλώσσας διδασκαλίας (συνήθως της Αγγλικής) σε επίπεδο τουλάχιστον Β2 του Common European Framework of Languages, δηλαδή επίπεδο First Certificate και των αντιστοίχων του.  

Κριτήριο αξιολόγησης των αιτήσεων των προπτυχιακών φοιτητών είναι το ποσοστό των μαθημάτων που έχουν εξεταστεί με επιτυχία επί του συνόλου των μαθημάτων που έχουν διδαχθεί οι υποψήφιοι κατά την ημερομηνία υποβολής της αίτησής τους. Σε περίπτωση ισοψηφίας, τίθεται ως πρόσθετο κριτήριο ο μέσος όρος βαθμολογίας.

Κριτήριο αξιολόγησης των αιτήσεων των μεταπτυχιακών φοιτητών είναι κατά σειρά: ο Μέσος Όρος Βαθμολογίας στην εξεταστική περίοδο του Α’ εξαμήνου σπουδών του Π.Μ.Σ. και η επάρκεια της γλώσσας στη χώρα υποδοχής.

Κριτήριο αξιολόγησης των αιτήσεων των υποψηφίων διδακτόρων είναι η σειρά αρχαιότητας. Προηγούνται οι υποψήφιοι διδάκτορες που βρίσκονται εντός του ελάχιστου χρονικού διαστήματος που απαιτείται για τη λήψη του διδακτορικού. Ως χρόνος έναρξης του διδακτορικού θεωρείται η ημερομηνία ορισμού της τριμελούς Συμβουλευτικής Επιτροπής. 

Με βάση το ύψος της χρηματοδότησης και το επίπεδο σπουδών των υποψηφίων θα τηρηθεί η αναλογία προπτυχιακοί  προς μεταπτυχιακούς/υποψήφιους διδάκτορες: 80%-20%.

Δικαίωμα συμμετοχής στο νέο Πρόγραμμα ERASMUS+ έχουν και:

· Οι φοιτητές που έχουν μετακινηθεί στο παρελθόν (είτε για σπουδές είτε για πρακτική άσκηση) μέσω του Προγράμματος  «Δια Βίου Μάθηση/Erasmus», αλλά έπονται στην τελική κατάταξη ανάλογα με τη συνολική διάρκεια μετακίνησης που έχουν πραγματοποιήσει. Σε κάθε περίπτωση, το συνολικό διάστημα της μετακίνησης δε μπορεί να υπερβαίνει τους 12 μήνες ανά κύκλο σπουδών.

· Οι πρόσφατοι απόφοιτοι στο πρώτο έτος της αποφοίτησής τους με την προϋπόθεση να έχει εγκριθεί η αίτησή τους, την οποία θα έχουν υποβάλει όσο είναι φοιτητές στο τελευταίο έτος.

Τελευταίοι στην κατάταξη τίθενται οι υποψήφιοι που θα υποβάλλουν αίτηση για πρακτική άσκηση στην χώρα προέλευσής τους/ιθαγένειάς τους, ακόμη και αν δεν έχουν προηγούμενες συμμετοχές στο Πρόγραμμα.

Μεταξύ των υποψηφίων προπτυχιακού επιπέδου προηγούνται οι φοιτητές που βρίσκονται σε κανονικό εξάμηνο σπουδών.

Η διάρκεια μετακίνησης για πρακτική άσκηση ορίζεται από 2-4 μήνες και μπορεί να υλοποιηθεί κατά το διάστημα από 02.03.2015 έως 30.09.2015.
Θα καταρτιστεί Πίνακας Κατάταξης αναρτητέος στο Διαδίκτυο. Σε περίπτωση που με βάση το ύψος της χρηματοδότησης υπάρξουν επιλαχόντες, αυτοί θα μετακινηθούν εφόσον το ΙΚΥ διαθέσει επιπλέον χρηματοδότηση.
Επιτυχόντες οι οποίοι πριν μετακινηθούν αποσύρουν την αίτησή τους χωρίς αποδεδειγμένο λόγο ανωτέρας βίας, δε θα έχουν το δικαίωμα υποβολής αίτησης ERASMUS+ στο μέλλον. Επίσης, οι φοιτητές που δεν ανταποκρίνονται στις υποχρεώσεις τους στον Οργανισμό υποδοχής, ενδεχομένως να υποστούν μείωση της υποτροφίας τους μετά από συνεδρίαση της Επιτροπής ERASMUS.

Το μηνιαίο ποσό υποτροφίας ανά φοιτητή διαφέρει από χώρα σε χώρα, είναι προκαθορισμένο από την Ευρωπαϊκή Επιτροπή και χορηγείται για την κάλυψη των πρόσθετων δαπανών της περιόδου Πρακτικής Άσκησης στο εξωτερικό. 

Οι επιτυχόντες θα υποβληθούν σε διαδικτυακή αξιολόγηση της  γλωσσικής  ικανότητας στην κύρια γλώσσα εργασίας (Αγγλικά, Γαλλικά, Γερμανικά, Ιταλικά, Ισπανικά ή Ολλανδικά) πριν και μετά το πέρας της περιόδου κινητικότητας ή όποτε συμφωνηθεί με το Τ.Ε.Ι. Αθήνας (εξαιρούνται όσοι έχουν ως μητρική γλώσσα μια από τις γλώσσες που διατίθενται από το διαδικτυακό εργαλείο), αλλά θα μετακινηθούν στο εξωτερικό ανεξαρτήτως των αποτελεσμάτων της αξιολόγησης αυτής. 
Το Τ.Ε.Ι. Αθήνας θα κατανείμει άδειες παρακολούθησης διαδικτυακού μαθήματος βελτίωσης της γλωσσικής επάρκειας  σε όσους φοιτητές δεν έχουν το απαιτούμενο επίπεδο.  
Οι φοιτητές που ενδιαφέρονται να μετακινηθούν στο εξωτερικό στο πλαίσιο του εν λόγω Προγράμματος παρακαλούνται να συμπληρώσουν ηλεκτρονικά την αίτηση συμμετοχής τους και να υποβάλλουν την έντυπη μορφή στο Γραφείο Ευρωπαϊκών Προγραμμάτων, υπογεγραμμένη από τον Υπεύθυνο ERASMUS+ του Τμήματός τους έως τις 14 Ιανουαρίου 2015,  προσκομίζοντας και τα εξής δικαιολογητικά:

· Πρόσφατη αναλυτική βαθμολογία με απλή εκτύπωση μέσω της υπηρεσίας e-student από την οποία να προκύπτει η επιτυχής ολοκλήρωση τουλάχιστον των 2/3 των μαθημάτων του 1ου έτους ή/και βεβαίωση (επισυνάπτεται σχέδιο βεβαίωσης) του διδάσκοντα περί επιτυχούς εξέτασης μαθήματος, για τα μαθήματα εκείνα που η βαθμολογία τους δεν έχει συμπεριληφθεί ακόμη στην Αναλυτική Βαθμολογία  (αφορά μόνο τους υποψήφιους προπτυχιακού επιπέδου)


( Σημειώνεται ότι η θεωρία και το εργαστήριο του κάθε μαθήματος υπολογίζονται ως ένα μάθημα

· Φωτοαντίγραφο Αστυνομικής Ταυτότητας ή Διαβατηρίου με ταυτόχρονη επίδειξη του πρωτοτύπου

· Φωτοαντίγραφα πιστοποιητικών γνώσης ξένων γλωσσών με ταυτόχρονη επίδειξη του πρωτοτύπου. Απαιτείται η γνώση της Αγγλικής γλώσσας σε επίπεδο τουλάχιστον Β2 του Common European Framework of Languages, δηλαδή επίπεδο First Certificate και των αντιστοίχων του 

· Επίσημη Βεβαίωση αποδοχής από τον Οργανισμό Υποδοχής ή σχετικό e-mail από τον Υπεύθυνο του Οργανισμού για την καταρχήν αποδοχή του φοιτητή και το αντικείμενο της Πρακτικής Άσκησης. Οι υποψήφιοι μπορούν να αναζητήσουν φορέα υποδοχής είτε ανατρέχοντας στην ιστοσελίδα του Γραφείου Ευρωπαϊκών Προγραμμάτων του Γ.Π.Α. όπου είναι αναρτημένος πίνακας πιθανών φορέων πρακτικής άσκησης είτε από το διαδίκτυο.  Σε κάθε περίπτωση θα πρέπει εγκαίρως να απευθυνθούν στον Υπεύθυνο ERASMUS+ του Τμήματός τους πριν υποβάλλουν στο φορέα σχετικό αίτημα, ώστε να υπάρχει ικανό διάστημα για τη σχετική αλληλογραφία και την προετοιμασία της αίτησης.
· Επίσημη αναλυτική βαθμολογία μαθημάτων για το πρώτο εξάμηνο σπουδών (για μεταπτυχιακούς φοιτητές)

· Έγγραφο σύμφωνης γνώμης του Επιστημονικού Υπευθύνου του Π.Μ.Σ. (μόνο για μεταπτυχιακούς φοιτητές) ή έγγραφο σύμφωνης γνώμης της 3μελούς Συμβουλευτικής Επιτροπής (μόνο για υποψήφιους διδάκτορες) με το οποίο θα εγκρίνεται η μετάβαση του υποψηφίου στο εξωτερικό και θα πιστοποιείται ότι το πρόγραμμα που θα ακολουθήσει ο υποψήφιος θα αποτελέσει μέρος της ερευνητικής του εργασίας για την εκπόνηση της μεταπτυχιακής του μελέτης /πρακτικής άσκησης/διδακτορικής διατριβής και θα προσμετρηθεί στο συνολικό χρόνο των σπουδών του.

· Βεβαίωση της Γραμματείας του Π.Μ.Σ. σχετικά με την ημερομηνία ορισμού της Τριμελούς Συμβουλευτικής Επιτροπής (για υποψήφιους διδάκτορες)
Η παρούσα ανακοίνωση και το έντυπο της αίτησης έχουν αναρτηθεί στον ιστότοπο  http://www.european.aua.gr/other_programs.htm του Γραφείου Ευρωπαϊκών Προγραμμάτων του Γ.Π.Α..  
Το Γραφείο Ευρωπαϊκών Προγραμμάτων παραμένει στη διάθεση κάθε ενδιαφερόμενου για σχετικές διευκρινίσεις και συμπληρωματικές πληροφορίες (κτήριο Διοίκησης, ισόγειο, διάδρομος Εργαστηρίου Γεωργίας, Δευτέρα, Τετάρτη, Πέμπτη 10:00 – 12:00, τηλ: 210 5294819)

Οι Γραμματείες των Τμημάτων και των Προγραμμάτων Μεταπτυχιακών Σπουδών, καθώς και η Βιβλιοθήκη παρακαλούνται να αναρτήσουν τη σχετική ανακοίνωση στον Πίνακα Ανακοινώσεων για την καλύτερη ενημέρωση της φοιτητικής κοινότητας.

Ο Αναπληρωτής Πρύτανη
Ακαδημαϊκών Υποθέσεων και Προσωπικού

